Remḍan

Remḍan neɣ Uẓum (akken i d-sesseman imaziɣen inselmen imezwura) d ayyur wis 9 deg teswast tineslemt i d-yettasen seld n wayyur n Ceɛban (neɣ Amzizel), Ayyur-a yettumeggez d imeẓli ɣer yinselmen yerna ila (yesɛa) azal imeẓli ɣef wayyuren niden acku iga d ayyur n wuẓum ɣer yinselmen igan d yiwen seg tgejda n yislam , anda inselmen (anagar deg kra n tegnatin) geddlen ɣef tissit d wučči yerna twexxiṛen ɣef yiliken seg tẓallit n Lefjer alamma d uɣelluy n tfukt Ayyur n Remḍan issemtay (ibeddu) mi ara ad tettuselken tmeẓriwt n tazzirt (ayyur bu wacciwen) deg wass n 29 ceɛban , dɣa ma yella ur tettwaẓer ara tazzirt n Remḍan ad yuɣal ceɛban deg-s 30 n wussan sin akin ad yili seld-azekkuya d ass amenzu n Remḍan ara ad yeṭṭfen 29 neɣ 30 n wussan, sin akin ad yas umud ameẓyan (lɛid ameẓyan) s wacu i sfuggulen inselmen mi ara ad ifakk Remḍan

Remḍan d ayyur ilan azal imeẓli deg tgemmi d umezruy n yinselmen acku ttamnen d akken tudra (aṣubbu) n Leqran seg tencirt yettwakelsen ar tegnawt n tegnit (n ddunnit) yella-d deg Laylat El-Qadr deg wayyur n Remḍan, sin akin yeder-d deg talliyin yeẓẓuni (yemmifraqen) deg tallit n tudra n uweḥy anda amazun (nnebi) Muḥamed yella deg yefri n Ḥira ass mi i d-yusa ɣures uneglus Ǧebril s unect n yiɣiliyen inselmen, u yenna-yas « اقْرَأْ بِاسْمِ رَبِّكَ الَّذِي خَلَقَ »,« ɣeṛ s yisem n yillu-ynek i d-isnulfan ». s wanect-a tella tefyirt-a d Aya tamezwarut i d-yudren seg Leqran. Remḍan d ayyur yeqqnen deg tmetti tineslemt ar waṭas n isekkiren imasɣanen am tẓallit n Tarawiḥ d iɛtikaf deg 10 n wussan ineggura yakk d waṭas n wansayen niden am tesnubga n yimdanen i truẓi n lmeɣreb d usersi tgidiwin akken illant waṭas n tmeskanin tigemmawin yeqqaren ɣer Remḍan am temnirt (lefnaṛ) d wemrud n Remḍan d kra n imeččiyen yal tama d yidles d weɣref s imeččiyen-is

Aẓaṛ n wawal

Awal n Remḍan mači d win i d-yennulfan s tneflalit n tneslemt acku yella seg tallit n Jahiliya anda iserɣinen llan tsemmin ayyuren n useggas s unect n wakud deg wanda i d-zgan, Dɣa Remḍan yezga-d deg yiwen n wakud izeɣlen s waṭas, Akud-nni s yiles n iserɣinen d win yettwassnen s رمض, Rāmaḍā yennumken azɣel anamsad

Izemzen ixataren

Tazzirt

Laylat El-Qadr

Laylat El-Qadr anamek-is s Teqbaylit d iṭ n twenza neɣ iṭ n tezmedt d tdusi tga d iṭ uɣṛis yakk deg usɣan ineslem d umadal. [ 1 ] [ 2 ] Inselmen ttɣilen d akken deg yiṭ-a i d-yuder lweḥy ɣer Muḥamed

Tarrut n win yeččan Remḍan s tildin (ɛinani)

Deg wesɣan

Deg isudaf

Amud ameẓyan

Deg wass amenzu n Cewwal i d-yettasen srid mi ara ad ifakk Remḍan, inselmen sfuggulen s umud ameẓyan ɣef teɣzi n 3 n wussan, dɣa deg tnezzagt n wass amenzu n umud ameẓyan ttẓallan taẓallit n umud

Uẓum d tezmert

Ẓeṛ daɣen